CELEX: 62014CN0483
Language: et
Date: 2014-10-31 00:00:00
Title: Kohtuasi C-483/14: Eelotsusetaotlus, mille on esitanud Oberster Gerichtshof (Austria) 31. oktoobril 2014  – KA Finanz AG versus Sparkassen Versicherung AG Vienna Insurance Group

9.2.2015   
            
            
               ET
            
            
               Euroopa Liidu Teataja
            
            
               C 46/17
            
         Eelotsusetaotlus, mille on esitanud Oberster Gerichtshof (Austria) 31. oktoobril 2014 – KA Finanz AG versus Sparkassen Versicherung AG Vienna Insurance Group
   (Kohtuasi C-483/14)
   (2015/C 046/24)
   Kohtumenetluse keel: saksa
   
      Eelotsusetaotluse esitanud kohus
   
   Oberster Gerichtshof
   
      Põhikohtuasja pooled
   
   
      Kostja ja kassatsioonkaebuse esitaja: KA Finanz AG
   
      Hageja ja vastustaja kassatsioonimenetluses: Sparkassen Versicherung AG Vienna Insurance Group
   
      Eelotsuse küsimused
   
   
               1.
            
            
               Kas 19. juunil 1980. aastal Roomas allakirjutamiseks avatud lepinguliste kohustuste suhtes kohaldatava õiguse konventsiooni (edaspidi „Rooma konventsioon”) (1) artikli 1 lõike 2 punkti e tuleb tõlgendada nii, et „äriühinguõiguse” valdkondlik erand hõlmab
               
                           a.
                        
                        
                           selliseid ümberkorraldamisi nagu ühinemine ja jagunemine ning
                        
                     
                           b.
                        
                        
                           ümberkorraldamise käigus võlausaldajate kaitset nõukogu 9. oktoobri 1978. aasta kolmanda direktiivi 78/855/EMÜ, mis käsitleb aktsiaseltside ühinemist lähtuvalt asutamislepingu artikli 54 lõike 3 punktist g (2), artikli 15 alusel?
                        
                     
         
               2.
            
            
               Kas Euroopa Parlamendi ja nõukogu 5. aprilli 2011. aasta direktiivi 2011/35/EL, mis käsitleb aktsiaseltside ühinemist (3), artikli 15 kohaldamine viib samasuguse tulemuseni?
            
         
               3.
            
            
               Kui esimesele ja teisele küsimusele tuleb vastata jaatavalt, siis kas Euroopa Parlamendi ja nõukogu 17. juuni 2008. aasta määruse (EÜ) nr 593/2008 lepinguliste võlasuhete suhtes kohaldatava õiguse kohta (Rooma I määrus) (4) artikli 1 lõike 2 punktis d – mis on Rooma konventsiooni artikli 1 lõike 2 punktile e ajaliselt järgnenud säte – sätestatud valdkondlik erand viib samasuguse tulemuseni või tuleb seda teisiti tõlgendada? Kui seda tuleb teisiti tõlgendada, siis kuidas?
            
         
               4.
            
            
               Kas liidu esmasest õigusest nagu ELTL artiklis 49 sätestatud asutamisvabadusest, ELTL artiklis 56 sätestatud teenuste osutamise vabadusest ja ELTL artiklis 63 sätestatud kapitali ja maksete vabast liikumisest tulenevad äriühingute ühinemist käsitlevad kollisiooninormid, eelkõige see, kas kohaldamisele kuulub ühendava või ühendatava äriühingu asukohariigi õigus?
            
         
               5.
            
            
               Kui neljandale küsimusele tuleb vastata eitavalt, siis kas liidu teisesest õigusest, nagu näiteks Euroopa Parlamendi ja nõukogu 26. oktoobri 2005. aasta direktiivist 2005/56/EÜ piiratud vastutusega äriühingute piiriülese ühinemise kohta (5) või Euroopa Parlamendi ja nõukogu 5. aprilli 2011. aasta direktiivist 2011/35/EL, mis käsitleb aktsiaseltside ühinemist, või nõukogu 17. detsembri 1982. aasta kuuendast direktiivist 82/891/EMÜ, mis käsitleb aktsiaseltside jagunemist lähtuvalt asutamislepingu artikli 54 lõike 3 punktist g (6), tulenevad äriühingute ühinemist käsitlevad kollisiooninormid, eelkõige see, kas kohaldamisele kuulub ühendava või ühendatava äriühingu asukohariigi õigus või tuleb siseriiklike kollisiooninormide alusel määrata, millise riigi materiaalõigusnorme kohaldatakse?
            
         
               6.
            
            
               Kas nõukogu 9. oktoobri 1978. aasta kolmanda direktiivi 78/855/EMÜ, mis käsitleb aktsiaseltside ühinemist lähtuvalt asutamislepingu artikli 54 lõike 3 punktist g, artiklit 15 tuleb tõlgendada nii, et emitendil on eriõigustega seotud väärtpaberite (v.a aktsiad), eelkõige allutatud võlakirjade omanike suhtes piiriülese ühinemise korral õigus lõpetada õigussuhe ja õigustatud isikud välja osta?
            
         
               7.
            
            
               Kas Euroopa Parlamendi ja nõukogu 5. aprilli 2011. aasta direktiivi 2011/35/EL, mis käsitleb aktsiaseltside ühinemist, artikli 15 kohaldamine viib samasuguse tulemuseni?
            
         
      (1)  19. juunil 1980. aastal Roomas allakirjutamiseks avatud lepinguliste kohustuste suhtes kohaldatava õiguse konventsioon (EÜT L. 266, lk 1; ELT C 169, lk 10).
   
      (2)  EÜT L 295, lk 36; ELT eriväljaanne 17/01, lk 42.
   
      (3)  ELT L 110, lk 1.
   
      (4)  Euroopa Parlamendi ja nõukogu 17. juuni 2008. aasta määrus (EÜ) nr 593/2008 lepinguliste võlasuhete suhtes kohaldatava õiguse kohta (Rooma I) (ELT L 177, lk 6).
   
      (5)  ELT L 310, lk 1.
   
      (6)  ELT L 378, lk 47; ELT eriväljaanne 17/01, lk 50.